Luukamber
Luukamber on laulukooride töös kasutatav võte repertuaari omandamiseks. Luukambrisse kutsub dirigent lauljad üksikult või ansamblitena (igast häälerühmast laulja, harvem mitu), et veenduda, kas partiid on omandatud ja lauljate intonatsioon puhas. Luukamber võib toimuda kooriproovis (mida peetakse eriti raskeks, sest kogu koor kuulab) või eraldi ainult dirigendi või hääleseadjaga.